JUDEȚUL TIMIȘ
MUNICIPIUL TIMIŞOARA  
PRIMAR                                                              
Nr. SC2018-25696 din 01.11.2018 







                                               EXPUNERE de MOTIVE,
               PRIVIND OPORTUNITATEA PROIECTULUI DE HOTĂRÂRE

            privind darea în folosință gratuită către Direcția de Asistenţă Socială a Municipiului Timişoara, a terenului situat în Timișoara str. Ovidiu Balea nr.63, înscris în C.F. nr.402560-Timișoara, în suprafață de 13.063 m.p.
 
 Prin Hotărârea nr.180 din 24.04.2018, a Consiliului Local Timișoara, s-a aprobat darea în folosință gratuită a terenului situat în str. Nicolae Popescu nr.1(fostă Homorod), înscris în C.F. nr.409192-Timișoara, în suprafață de 6.387 m.p., către Direcția de Asistență Socială a Municipiului Timișoara, în vederea amplasării unor module/containere sociale pentru locuit.
Prin adresa nr.12103 din 25.09.2018, înregistrată la noi sub nr.SC2018-22493 din 28.09.2018, Direcția de Asistență Socială a Municipiului Timișoara, ne înștiințează faptul că, nu mai poate folosi terenul menționat mai sus, în scopul pentru care a fost atribuit, datorită unor modificări/reglementări urbanistice ale zonei, motiv pentru care solicită atribuirea în folosință gratuită și în același scop, a terenului situat în str. Ovidiu Balea nr.63, înscris în C.F. nr.402560-Timișoara, în suprafață de 13.063 m.p.
Prin Hotărârea nr.373 din 05.07.2013, Consiliul Local Timișoara, a aprobat alocarea terenului menționat, pentru construcția de locuințe modulare pe structuri metalice P+2E.
Având în vedere faptul că, Direcția de Asistență Socială a Municipiului Timișoara este un serviciu public subordonat Consiliului Local al Municipiului Timișoara, conform H.C.L. nr.218 din 27.07.2017, iar persoanele fără adapost, sunt cazate pe str. Învățătorului, unde spațiul este insalubru și insuficient pentru cazarea acestora în perioada sezonului rece, considerăm oportun, iniţierea unui proiect de hotărâre, privind acordarea în folosință gratuită a terenului situat în str. Ovidiu Balea nr.63, înscris în C.F. nr.402560-Timișoara, în suprafață de 13.063 m.p.

MUNICIPIUL TIMIŞOARA  
DIRECŢIA CLĂDIRI, TERENURI şi DOTĂRI DIVERSE II VEST
BIROUL CLĂDIRI-TERENURI II VEST                                                              
Nr.SC2018-25696 din 01.11.2018 



			                 RAPORT de SPECIALITATE,
                       privind darea în folosință gratuită către Direcția de Asistenţă Socială a Municipiului Timişoara, a terenului situat în Timișoara str. Ovidiu Balea nr.63, înscris în C.F. nr.402560-Timișoara, în suprafață de 13.063 m.p.

Având în vedere Hotărârea nr.180 din 24.04.2018, a Consiliului Local Timișoara, prin care s-a aprobat darea în folosință gratuită a terenului situat în Timișoara str. Nicolae Popescu nr.1(fostă Homorod), înscris în C.F. nr.409192-Timișoara, în suprafață de 6.387 m.p., către Direcția de Asistență Socială a Municipiului Timișoara, în vederea amplasării unor module/containere sociale pentru locuit, până la implementarea și dezvoltarea proiectelor propuse a fi finanțate din fonduri europene, adică : Centrul pentru femei abuzate și copiii acestora, Centrul de urgență pentru persoane adulte aflate în risc de excluziune socială din municipiul Timișoara și Serviciul comunitar de intervenție stradală integrată Timișoara, pe o perioadă nu mai mare de 5 ani;
Având în vedere adresa nr.12103 din 25.09.2018, înregistrată la noi sub nr.SC2018-22493 din 28.09.2018, a Direcției de Asistență Socială a Municipiului Timișoara, prin care ne înștiințează faptul că, nu se mai poate folosi terenul menționat mai sus, în scopul pentru care a fost atribuit, datorită unor modificări/reglementări urbanistice ale zonei, motiv pentru care solicită atribuirea în folosință gratuită și în același scop, a terenului situat în Timișoara str. Ovidiu Balea nr.63, înscris în C.F. nr.402560-Timișoara, în suprafață de 13.063 m.p;
Având în vedere Hotărârea nr.373 din 05.07.2013, a Consiliului Local Timișoara, prin care s-a aprobat alocarea terenului menționat, pentru construcția de locuințe modulare pe structuri metalice P+2E;
Având în vedere adresa CT2018-22493 din 25.10.2018, a Serviciului Juridic, prin care ne informează că, pentru imobilul situat în Timisoara str. Ovidiu Balea nr.63, înscris în C.F. nr.402560- Timisoara, nu figurează litigii pe rolul instanţelor de judecată;
Având în vedere adresa SC2018-22493 din 29.10.2018, a Compartimentului Administrare Fond Funciar, prin care ne informează că, pentru imobilul situat în Timisoara, înscris în C.F. nr.409192- Timisoara, nu s-au depus cereri de revendicare, în baza legilor Fondului Funciar.
Din evidentele Direcţiei Clădiri, Terenuri şi Dotări Diverse, rezultă că, la data prezentei, imobilul respectiv, nu figurează notificat în baza Legii nr.10/2001 şi nici în baza O.U.G. nr. 94/2000-privind retrocedarea unor imobile care au aparţinut cultelor religioase din România;    
Conform înscrisului în C.F. nr.402560-Timișoara, poz.B.2, terenul este inclus în domeniul public al municipiului Timișoara, atestat prin H.G. nr.1016 din 29.09.2005. 
 Având în vedere prevederile art. 874, alin.1, din Legea nr. 287/2009 - privind Codul Civil; >>Dreptul de folosinţă asupra bunurilor proprietate publică se acordă, cu titlu gratuit, pe termen limitat, în favoarea instituţiilor de utilitate publică<<. 
Conform prevederilor art.36, alin.2, lit.c din Legea nr.215/2001 - a administrației publice locale-republicată, >>Consiliul Local exercită atribuții privind administrarea domeniului public și privat al comunei, orașului sau municipiului<<.                 
Având în vedere cele menţionate mai sus, înaintăm spre dezbaterea și aprobarea Consiliului Local al Municipiului Timişoara, proiectul de hotărâre, privind darea în folosință gratuită către Direcția de Asistenţă Socială a Municipiului Timişoara, a terenului situat în Timişoara str. Ovidiu Balea nr.63, înscris în C.F. nr.402560-Timișoara, nr. topo.18783, în suprafață de 13.063 m.p, până la implementarea și dezvoltarea proiectelor propuse a fi finanțate din fonduri europene, dar nu mai mult de 5 ani.

